LIETUVOS RESPUBLIKOS APLINKOS MINISTRAS

ĮSAKYMAS

DĖL NOTIFIKUOTOSIOS VIEŠOSIOS ĮSTAIGOS TECHNIKOS PRIEŽIŪROS TARNYBOS PASKYRIMO PAGAL LIETUVOS RESPUBLIKOS APLINKOS MINISTRO 2020 M. SAUSIO 28 D. ĮSAKYMĄ NR. D1-52 „DĖL VIEŠOSIOS ĮSTAIGOS TECHNIKOS PRIEŽIŪROS TARNYBOS PASKYRIMO ATLIKTI TREČIŲJŲ ŠALIŲ UŽDUOTIS VERTINANT IR TIKRINANT STATYBOS PRODUKTŲ EKSPLOATACINIŲ SAVYBIŲ PASTOVUMĄ PAGAL NURODYTĄ SRITĮ IR FUNKCIJAS“ ATLIKTI TREČIŲJŲ ŠALIŲ UŽDUOTIS VERTINANT IR TIKRINANT STATYBOS PRODUKTŲ EKSPLOATACINIŲ SAVYBIŲ PASTOVUMĄ GALIOJIMO SUSTABDYMO

2023 m. kovo 9 d. Nr. D1-68

Vilnius

Vadovaudamasis 2011 m. kovo 9 d. Europos Parlamento ir Tarybos reglamento (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB, Bandymų laboratorijų, sertifikacijos ir kontrolės įstaigų paskyrimo ir paskelbimo taisyklių, patvirtintų Lietuvos Respublikos Vyriausybės 2006 m. liepos 4 d. nutarimu Nr. 674 „Dėl Bandymų laboratorijų, sertifikacijos ir kontrolės įstaigų paskyrimo ir paskelbimo taisyklių patvirtinimo“, 28 punktu ir 29.2 papunkčiu, atsižvelgdamas į Nacionalinio akreditacijos biuro 2023 m. vasario 17 d. įsakymą Nr. AK-35 „Dėl viešosios įstaigos Technikos priežiūros tarnybos sertifikavimo skyriaus akreditavimo pažymėjimo galiojimo sustabdymo“, kuriuo nuo 2023 m. kovo 1 d. iki 2023 m. gegužės 31 d. sustabdytas viešosios įstaigos Techninės priežiūros tarnybos Sertifikavimo skyriui 2019 m. gruodžio 9 d. išduoto akreditavimo pažymėjimo Nr. LA.03.015 galiojimas ir sustabdoma veikla pagal pažymėjimo 2 priedą, patvirtintą 2021 m. liepos 23 d. įsakymu Nr. AK-108, ir STR 1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“, patvirtinto Lietuvos Respublikos aplinkos ministro 2015 m. gruodžio 10 d. įsakymu Nr. D1-901 „Dėl statybos techninio reglamento STR 1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“ patvirtinimo“, 104 punkto nuostatas:

1. Sustabdau viešosios įstaigos Technikos priežiūros tarnybos (toliau – Tarnyba) paskyrimo pagal Lietuvos Respublikos aplinkos ministro 2020 m. sausio 28 d. įsakymą Nr. D1-52 „Dėl viešosios įstaigos Technikos priežiūros tarnybos paskyrimo atlikti trečiųjų šalių užduotis vertinant ir tikrinant statybos produktų eksploatacinių savybių pastovumą pagal nurodytą sritį ir funkcijas“ (toliau – įsakymas Nr. D1-52) atlikti trečiųjų šalių užduotis vertinant ir tikrinant statybos produktų eksploatacinių savybių pastovumą pagal paskirtosios įstaigos veiklos sritį ir funkcijas (pagal 2011 m. kovo 9 d. Europos Parlamento ir Tarybos reglamentą (ES) Nr. 305/2011) galiojimą iki 2023 m. gegužės 31 d.

2. Nustatau, kad iki 2023 m. gegužės 31 d. Tarnyba turi pateikti Lietuvos Respublikos aplinkos ministerijai galiojantį Tarnybos akreditavimo pažymėjimą, patvirtinantį įsakymu Nr. D1-52 patvirtintos srities ir funkcijų kompetenciją.

3. Šiuo įsakymu priimtas sprendimas sustabdyti Tarnybos paskyrimo galiojimą gali būti skundžiamas Lietuvos Respublikos administracinių bylų teisenos įstatyme nustatyta tvarka.

Aplinkos ministras	Simonas Gentvilas